10. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 79097 της 31 Αυγ./12 Σεπτ. 1995  (ΦΕΚ Β΄ 784) Κανονισμός προϋποθέσεων και διαδικασίας χορηγήσεως, ανανεώσεως, αναστολής, ανακλήσεως αδείας σχετικά με την παροχή στο κοινό τηλεπικοινωνιακών υπηρεσιών μέσω μισθωμένων κυκλωμάτων. Έχοντας υπόψη: 1.Τις διατάξεις του άρθρου τρίτου: α)παρ. 2 στοιχ. Δ΄ και β)παρ. 4 του Νόμ. 2246/94 «Οργάνωση και λειτουργία του τομέα Τηλεπικοινωνιών» (ΦΕΚ 172Α/20.10.1994). 2.Την υπ’ αριθ. 68321/24.5.1995 απόφαση του Υφυπουργού Μεταφορών και Επικοινωνιών (ΦΕΚ 500/Β/6.6.1995) περί καθορισμού ορίου Συνολικής Χωρητικότητας Μισθωμένων Κυκλωμάτων (ΣΧΜΚ). 3.Την με αριθ. 32948/329/94 (ΦΕΚ Β/782) κοινή απόφαση του Πρωθυπουργού και του Υπουργού Μεταφορών και Επικοινωνιών περί αναθέσεως αρμοδιοτήτων στους Υφυπουργούς Μεταφορών και Επικοινωνιών. 4.Το γεγονός ότι από την εφαρμογή αυτής της Απόφασης δεν προκαλείται δαπάνη σε βάρος του κρατικού προϋπολογισμού. 5.Την από 26.5.1995 γνωμοδότηση της Εθνικής Επιτροπής Τηλεπικοινωνιών (Ε.Ε.Τ.), αποφασίζουμε: Περί Εφαρμογής Άρθρ.1.-Ο πρώην Κανονισμός αφορά στη χορήγηση, ανανέωση, αναστολή και ανάκληση της Άδειας, σχετικά με την παροχή στο κοινό των απελευθερωμένων, σύμφωνα με την εκάστοτε ισχύουσα νομοθεσία, τηλεπικοινωνιακών υπηρεσιών χρησιμοποιώντας το ΔΤΔ του ΟΤΕ Α.Ε.. Η Άδεια αυτή χορηγείται βάσει του καθορισθέντος ορίου συνολικής χωρητικότητας μισθωμένων κυκλωμάτων. Περιεχόμενο και διαδικασία  υποβολής της Αιτήσεως Άρθρ.2.-Για την χορήγηση ή ανανέωση των Αδειών, που προβλέπονται στο άρθρ. 1ο του παρόντος Κανονισμού απαιτείται υποβολή Αιτήσεως προς την Ε.Ε.Τ. η οποία συνοδεύεται από τα απαιτούμενα δικαιολογητικά του άρθρ. 3 του παρόντος Κανονισμού. 2.Δικαίωμα υποβολής Αιτήσεως για χορήγηση ή ανανέωση Αδείας έχουν μόνο οι ανώνυμες Εταιρείες (Α.Ε.), οι οποίες έχουν ως αποκλειστικό σκοπό την παροχή τηλεπικοινωνιακών υπηρεσιών στο κοινό. Έχουν έδρα στην Ελλάδα ή υποκατάστημα εφόσον εδρεύουν σε χώρα μέλος της Ευρωπαϊκής Ένωσης και οι μετοχές τους είναι υποχρεωτικά ονομαστικές. 3.Στην υποβαλλόμενη Αίτηση προς την Ε.Ε.Τ., περιέχονται ή/και επισυνάπτονται τα κατωτέρω: α.Τα  προσωπικά  στοιχεία  του    υπογράφοντος (Μετά τη σελ. 386,30) Σελ. 386,301 Τεύχος 1288-Σελ. 75 Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.10 την αίτηση καθώς και τα στοιχεία της επιχειρήσεως για την οποία ο υπογράφων ενεργεί ως νόμιμος εκπρόσωπος ή αντίκλητος αυτής (Επώνυμο, όνομα πατρός, τόπος και έτος γεννήσεως, διεύθυνση, κατοικίας, αριθμ. ταυτότητας ή διαβατηρίου, ΑΦΜ/ ΔΟΥ υπογράφοντος, Επωνυμία, Τύπος Επιχειρήσεως, Δ/νση επιχειρήσεως ΑΦΜ/ΔΟΥ επιχειρήσεως, Τηλέφωνο, FAX, TELEX και Διεύθυνση Ηλεκτρονικού Ταχυδρομείου επιχειρήσεως». β.Η πλήρης και σαφής περιγραφή του είδους των δραστηριοτήτων και ειδικότερα όσον αφορά στην παροχή στο κοινό τηλεπικοινωνιακών υπηρεσιών, αναλυτική καταγραφή αυτών. γ.Η πλήρης παρουσίαση της τεχνικής υποδομής, δηλαδή η σχηματική διάταξη και η τοπολογία του δικτύου υποστήριξης, των μισθωμένων κυκλωμάτων που χρησιμοποιούνται ως κομιστές της υπηρεσίας, δηλαδή όλες οι ενδεχόμενες διασυνδέσεις με άλλα δίκτυα και η επιθυμητή περιγραφή δρομολόγησης και ενδεχομένως η πληροφόρηση για τον τύπο και τον τόπο κάθε συνεργασίας των διαβιβασμένων δεδομένων. δ.Η γεωγραφική περιοχή κάλυψης και η επάρκεια της παρεχομένης υπηρεσίας. ε.Η απαιτούμενη αριθμοδότηση εφ’ όσον απαιτείται. στ.Ο προτεινόμενος χρόνος ισχύος της Άδειας, ο οποίος δεν μπορεί να υπερβαίνει τα 10 χρόνια. ζ.Να αναφερθεί και να περιγραφεί η τυχόν δυνατότητα και άλλων παρεχομένων τηλεπικοινωνιακών Υπηρεσιών πέραν των αιτουμένων. η.Η αιτουμένη συνολική χωρητικότητα πρόσβασης των μισθωμένων κυκλωμάτων στο Δ.Τ.Δ. του ΟΤΕ Α.Ε. και η αιτιολόγηση αυτής. θ.Η μελέτη σκοπιμότητας από την οποία, προκύπτει η δυνατότητα της επιχειρήσεως να καλύψει τις δραστηριότητες του άρθρ. 1ου συνοδευόμενη από Επιχειρησιακό σχέδιο με συγκεκριμένο χρονοδιάγραμμα υλοποιήσεώς του. ι.Τις ρήτρες που αφορούν στις γενικές υποχρεώσεις του κατόχου της αδείας (διακοπή παροχής υπηρεσίας, αποκατάσταση βλαβών κ.λπ.) έναντι των χρηστών. 4.Προκειμένου να διαπιστωθεί η τεχνική και επιχειρησιακή αρτιότητα της αιτούμενης δραστηριότητας, η Ε.Ε.Τ. δύναται να ζητήσει από την επιχείρηση πέραν τω ανωτέρω και την υποβολή τεχνικών και άλλων στοιχείων. Σελ. 386,302 Τεύχος 1288-Σελ. 76 Απαιτούμενα δικαιολογητικά Άρθρ.3.-Η Αίτηση συνοδεύεται από τα εξής δικαιολογητικά: 1.Υποχρεωτικά δικαιολογητικά: α.Επικυρωμένο φωτοαντίγραφο του θεωρημένου από το Πρωτοδικείου και την ΔΥΟ Καταστατικού της Εταιρείας. β.Επικυρωμένο Πρακτικό του Λ.Σ. της Εταιρείας περί διορισμού του υπογράφοντος την Αίτηση, ως νομίμου εκπροσώπου ή αντικλήτου προς την Ε.Ε.Τ. γ.Βεβαίωση Πρωτοδικείου ότι δεν έχουν κηρυχθεί σε πτώχευση ούτε βρίσκονται σε κατάσταση εκκαθάρισης ή παύσης πληρωμών. δ.Βεβαίωση Πρωτοδικείου ότι δεν έχει καταδικασθεί για παραβάσεις οικονομικής ή φορολογικής φύσεως καθώς και για παράβαση των διατάξεων του ανταγωνισμού ή αισχροκέρδειας, που αποτελούν κώλυμα άσκησης επιχειρηματικής δραστηριότητας, σύμφωνα με τις ισχύουσες διατάξεις. ε.Υπεύθυνη Δήλωση του Νόμ. 1599/86, στην οποία δηλούται ότι τα στοιχεία, υποβάλλονται προς την Ε.Ε.Τ. είναι αληθή. Επίσης ότι οι κάτοχοι μετοχών άνω του 30% τα μέλη της Διοικήσεως, ο Διευθύνων Σύμβουλος, τα ανώτερα Διευθυντικά στελέχη και ο νόμιμος εκπρόσωπος ή αντίκλητος αυτής δεν έχουν καταδικασθεί για τα αναφερόμενα στο άρθρ. 21 του Π.Δ. 611/77 αδικήματα. στ.Ορισμό αντίκλητου στην Αθήνα για την κοινοποίηση σε αυτόν και των εισαγωγικών της δίκης εγγράφων. 2.Πληρεξούσιο Ανωνύμων Εταιρειών. Σε περίπτωση που τρίτοι ενεργούν κατ’ εντολή και για λογαριασμό της Εταιρείας υποβάλλεται εκτός των ανωτέρω δικαιολογητικών και σχετικό πληρεξούσιο. 22.ΔΑ.α.10 Οργάνωση και Λειτουργία των Τηλεπικοινωνιών - Ε.Ε.Τ.Τ. Περιεχόμενο Αδείας Άρθρ.4.-1.Οι Άδειες που χορηγούνται ή ανανεώνονται και αφορούν στις δραστηριότητες του άρθρ. 1ου του παρόντος Κανονισμού, περιλαμβάνουν: α.Τα στοιχεία α) έως και η) καθώς και το στοιχ. ι) της παρ. 3 του άρθρ. 2 του παρόντος Κανονισμού. β.Τους ορισμούς των εννοιών που χρησιμοποιούνται στην Άδεια. γ.Τους όρους ποιότητας, διαθεσιμότητας και σταθερότητας στην παροχή της τηλεπικοινωνιακής υπηρεσίας. δ.Τους όρους σύνδεσης του τηλεπικοινωνιακού τερματικού εξοπλισμού (ΤΤΕ) με το ΔΤΔ του ΟΤΕ Α.Ε. ε.Την υποχρέωση ότι, οι όροι πρόσβασης και χρήσης του ΔΤΔ του ΟΤΕ Α.Ε., των τεχνικών χαρακτηριστικών και των σημείων διασυνδέσεως και της διαλειτουργικότητας των υπηρεσιών, θα αποτελούν αντικείμενο ειδικής σύμβασης του παρέχοντος την υπηρεσία και του ΟΤΕ Α.Ε. κατόχου του Δ.Τ.Δ. στ.Τις υποχρεώσεις του κατόχου της Αδείας προκειμένου να διασφαλισθεί το απόρρητο των μεταδιδομένων μηνυμάτων ή και διαβιβαζομένων δεδομένων. ζ.Τις υποχρεώσεις του κατόχου της Αδείας για την συνδρομή του στην Εθνική Άμυνα και την Δημόσια Ασφάλεια, σύμφωνα με την ισχύουσα νομοθεσία. η.Τους όρους της ισότιμης μεταχείρισης των χρηστών σχετικά με τις αρχές τιμολόγησης τις προϋποθέσεις παροχής και χρήσης, τα τεχνικά χαρακτηριστικά των σημείων διασύνδεσης ή/και των υπηρεσιών. θ.Την ανάπτυξη και διασφάλιση συνθηκών υγιούς ανταγωνισμού στην τηλεπικοινωνιακή αγορά. ι.Την υποχρέωση δημοσιοποίησης των τιμολογίων. ια.Τα εφάπαξ ή/και ετήσια ανταποδοτικά τέλη για την Άδεια. ιβ.Την συμβολή του κατόχου της Αδείας στην έρευνα, ανάπτυξη, εισαγωγή τεχνογνωσίας και εκπαίδευσης σε ποσοστό ανάλογο με τον κύκλο εργασιών της επιχειρήσεως. Το ποσοστό αυτό υπολογίζεται και καταβάλλεται κατά το δεύτερο χρόνο λειτουργίας της επιχειρήσεως. ιγ.Την διαδικασία διαιτησίας σε υποθέσεις χρηστών. ιδ.Την αιτουμένη αριθμοδότηση, εφ’ όσον απαιτείται. ιε.Την συνδρομή του κατόχου της Αδείας στην Πολιτεία για την κάλυψη τηλεπικοινωνιακών αναγκών υπό την προϋπόθεση ότι συντρέχουν οι απαραίτητες οικονομικές προϋποθέσεις. Κατ’ εξαίρεση δε σε περιορισμένες περιπτώσεις πραγματικών κοινωνικών αναγκών ή αναγκών Εθνικής Άμυνας, η σχετική δαπάνη καλύπτεται από τον αρμόδιο  κρατικό φορέα και το τίμημα καταβάλλεται απολογιστικό στον κάτοχο της Αδείας. ιστ.Τους όρους και προϋποθέσεις ανανέωσης, τροποποίησης, αναστολής και ανάκλησης της Αδείας. ιζ.Τους όρους κατοχύρωσης του προσωπικού χαρακτήρα της Αδείας σύμφωνα με τα στοιχ. Λ΄ και Ε΄, της παρ. 4 του άρθρου τρίτου του Νόμ. 2246/94. ιη.Το Παράρτημα με την σχηματική απεικόνιση της τοπολογίας του δικτύου υποστήριξης για την παροχή στο κοινό τηλεπικοινωνιακών υπηρεσιών. 2.Το ύψος και οι όροι της εγγύησης για την καλή εκπλήρωση των όρων και προϋποθέσεων της Αδείας. 3.Η διάρκεια της Αδείας καθορίζεται βάσει του αιτηθέντος από την επιχείρηση χρονικού διαστήματος και δεν δύναται να υπερβεί τα 10 χρόνια. Ανανέωση Αδείας Άρθρ.5.-Η χορηγηθείσα άδεια δύναται να ανανεωθεί μετά από αίτηση του κατόχου της Άδειας προς την Ε.Ε.Τ. Η ανανέωση αυτή πραγματοποιείται με απόφαση των Υπουργών Μεταφορών και Επικοινωνιών κατόπιν εισηγήσεως της Ε.Ε.Τ. Τροποποίηση Αδείας Άρθρ.6.-Οι όροι και προϋποθέσεις της Αδείας δύναται να τροποποιηθούν κατόπιν αιτήσεως του κατόχου της Αδείας, υποβάλλοντας σχετική αίτηση στην Ε.Ε.Τ. Η τροποποίηση αυτή πραγματοποιείται με απόφαση του Υπουργού Μεταφορών και Επικοινωνιών, κατόπιν εισηγήσεως της Ε.Ε.Τ.. Αναστολή Αδείας Άρθρ.7.-Στην περίπτωση που ο κάτοχος της Αδείας δεν τηρεί υποχρεώσεις, που επιβάλλονται από τις κείμενες διατάξεις, τους όρους και προϋποθέσεις της Αδείας, ο Υπουργός Μεταφορών και Επικοινωνιών κατόπιν εισηγήσεως της Ε.Ε.Τ., του αποστέλλει προειδοποίηση συμμόρφωσης. Σε περίπτωση μη συμμόρφωσής του, εντός 3 μηνών, με την ανωτέρω προειδοποίηση ο Υπουργός Μεταφορών και Επικοινωνιών, κατόπιν εισηγήσεως της Ε.Ε.Τ., δύναται να προβεί με αιτιολογημένη απόφασή του στην αναστολή της Αδείας για χρονική περίοδο μέχρι 1 μήνα. Ανάκληση Αδείας Άρθρ.9.-1.Η Άδεια δύναται να ανακληθεί με αιτιολογημένη απόφαση του Υπουργού Μεταφορών και Επικοινωνιών κατόπιν εισηγήσεως της Ε.Ε.Τ. Η εισήγηση αυτή είναι πλήρως αιτιολογημένη και λαμβάνεται κατόπιν ακροάσεως των ενδιαφερομένων σε δημόσια συνεδρίαση της Ε.Ε.Τ. στις περίπτ. α΄ και γ΄ της παρ. 2 του παρόντος άρθρου. (Μετά τη σελ. 386,302) Σελ. 386,303 Τεύχος 1288-Σελ. 77 Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.10 2.Η ανάκληση της Αδείας πραγματοποιείται στις εξής και μόνο περιπτώσεις: α.Εάν ο κάτοχος της Αδείας καθυστερεί, επί χρονικό διάστημα που υπερβαίνει τον ένα (1) χρόνο, την εκπλήρωση ληξιπρόθεσμων ή βεβαιωμένων οφειλών του προς την Ε.Ε.Τ. β.Εάν η επιχείρηση κηρυχθεί σε κατάσταση πτωχεύσεως ή τεθεί υπό εκκαθάριση ή υπό αναγκαστική διαχείριση. Το ίδιο ισχύει και σε περίπτωση λύσεως της επιχειρήσεως. γ.Σε περιπτώσεις επανειλημμένων παραβιάσεων της ισχύουσας εκάστοτε νομοθεσίας του τομέα των τηλεπικοινωνιακών ή των όρων και προϋποθέσεων της Αδείας. 3.Σε περίπτωση που συντρέχουν οι προϋποθέσεις του εδαφ. γ΄ της προηγουμένης παραγράφου, η Ε.Ε.Τ. υποχρεούται, πριν λάβει την πλήρως αιτιολογημένη απόφασή της περί ανακλήσεως της Αδείας, να καλέσει εγγράφως τον κάτοχο της Αδείας, να παύσει την παράβαση εντός ενός (1) μηνός από την έγγραφη ειδοποίησή του. Δύναται επίσης να επιβάλλει, κατά περίπτωση, τις κυρώσεως που προβλέπονται στο άρθρ. 4ο του Νόμ. 2246/94, τηρώντας τη σχετική διαδικασία που καθορίζεται με τον εσωτερικό Κανονισμό λειτουργίας της. Εφόσον ο κάτοχος της Άδειας συμμορφωθεί προς τους όρους αυτής ή παύσει την παράβαση, η διαδικασία ανακλήσεως της άδειας τερματίζεται. Εάν σύμφωνα με τα αμέσως ανωτέρω η διαδικασία ανακλήσεως έχει κινηθεί και τερματισθεί τουλάχιστον 2 φορές για τον ίδιο κάτοχο της Αδείας, ο Υπουργός Μεταφορών και Επικοινωνιών, κατόπιν εισηγήσεως της Ε.Ε.Τ., δύναται σε περίπτωση νέων παρομοίων παραβάσεων, να ανακαλέσει την Άδεια, βάσει της διαδικασίας, που προβλέπεται στην παρ. 1 του παρόντος άρθρου, χωρίς την προηγούμενη κλήση προς συμμόρφωση του κατόχου της Αδείας. Σελ. 386,304 Τεύχος 1288-Σελ. 78 22.ΔΑ.α.10 Οργάνωση και Λειτουργία των Τηλεπικοινωνιών - Ε.Ε.Τ.Τ.

[Source: greek_legal_code_raptarchis | Tokens: 10701]